text:
Tanto den e proceso electoral di 2009 y despues na 2013, pueblo di Aruba a manda un mensahe cla pa partido MEP despues di 8 aña di mal gobernacion caminda votadornan a mustra nan desaprobacion total p’e maneho cu e Gobierno geel a hiba.
Parlamentario pa fraccion di AVP, Melvin Tromp ta mustra cu e mensahe aki cu na dos ocasion a duna lidernan di MEP, palabra di pueblo ainda no a drenta den cabes di politiconan di MEP.
“Ora cu nos mira e lema cu e lider di MEP, Evelyn Wever Croes y algun otro colega di dje den e partido ta duna na pueblo di Aruba, anto no por conclui algo otro cu dirigentenan di MEP no a compronde e mensahe di pueblo n’e partido.
‘Ban p’e Cambio’ t’e mensahe cu lider di MEP ta hibando pa votadornan rond di nos isla, ya cu segun MEP, nos pueblo tin mester di un cambio, pero na mes momento tur hende ta ripara tambe bon cla, cu e cambio cu Evelyn ta papia di dje, no tin contenido.
Ningun caminda e lider di MEP of cualkier hende di su partido ta splica pueblo kico t’e cambio cu MEP ta ofreciendo na pueblo, esta kico nan ta bay haci diferente despues di tanto desaroyo cu Gobierno di AVP a trece den e pais aki despues cu pueblo a condena MEP pa su mal gobernacion.
Na 2009 Gobierno di MEP a bay laga un fondo di pensioen na rand di bancarota, scolnan cayendo den otro, desempleo demasiado halto y un pueblo cu den 8 aña di gobernacion di e partido aki, no a haya ningun clase di ayudo serca e Gobierno geel.
Loke si pueblo por a ripara despues di e periodo di gobernacion aki, ta cu famia y amigonan a bay cu mas cu 28 miyon di placa di pueblo, ya cu ta solamente e grupo aki a beneficia di e maneho desastroso cu e partido di Evelyn a hiba.
No tabatin placa pa pueblo, no tabatin beneficionan p’esnan mas vulnerabel den nos comunidad, no tabatin desaroyo den centro di Oranjestad, no tabatin progreso economico ni comercial, y problemanan social a lanta cabes den forma alarmante.
MEP a haya dos mandato di pueblo pa percura pa un desaroyo positivo pa nos pueblo, pa henter e pais, pero a prefera di sirbi un grupo chikito di famia y amigonan y aki ta caminda pueblo a dicidi den e proceso electoral di 2009, cu nan mester a bay pa ‘E CAMBIO.’
Un Gobierno di MEP cu a haya miyones for di BBO, cu a haya miyones for di diferente entrada adicional cu a drenta, pero nada di esaki a bay pa bienestar di felicidad di nos pueblo.
Ta partido MEP a dicidi di no papia mas cu e compania Valero, hasta e bisa oficialnan di e compania, pa pone e refineria di San Nicolas riba nan lomba y bay cu esaki Merca.
Consecuentemente e refineria a dal su porta sera cu tur consecuencia cu esaki tabatin p’e desaroyo economico di nos pais.
Kico t’e cambio cu Evelyn y MEP ta papia di dje, ya cu pueblo no sa di e contenido di e cambio aki y consecuentemente t’e unico cambio cu pueblo ta kere cu lo tuma lugar, ta cu famia y amigonan lo ta bek den ‘business,’ probechando di caha di pueblo, pa bira rico cu sodo di pueblo, mientras cu pueblo un biaha mas lo para un banda mira con Gobierno di MEP lo bolbe lubida riba pueblo,” Parlamentario Melvin Tromp ta señala.


c: text/html

text:
WASHINGTON, D.C., Merca- NASA a publica imagennan di satelite di un fenomeno cu a haci e awanan di Lama Morto, bira blauw turkesa. Specialistanan a sigura cu e rason di e coloracion aki ta e presencia di fitoplancton, cu ta microorganismonan cu ta habita den e ecosistema di awa dushi y awa sala.
E sernan aki, den su mayoria, unicel, ta wordo alimenta door di lus solar y di e nutrientenan den e awa cu ta bin for di e corientenan di Danubio y Dnieper, rieunan cu ta desemboca den e Lama Preto. Di otro banda, e filtoplancton ta alimento pa hopi especie di pisca, molusco y otro organismonan marino.
Un di e tiponan mas comun di fitoplancton cu por wordo observa den e Lama Cora ta esun di cocolitoforonan, cu ta tapa cu pidanan blanco di carbonato di calcio.
Di leu, e ta haya un briyo intenso cu ta produci e cambio di e color di awa.
Specialista di NASA, Norman Kuring ta di opinion cu e briyo aki ta esun di mas fuerte cu el a observa. E cientifico, cu ta analisa e fenomeno aki for di 2012, ta sigura cu otro variednan di fitoplancton por haci e awa bira mas scur enbes di haci e awa mas cla. Esmas, un presencia grandi di e sernan aki por conduci na e diminuscion di e oxigeno den awa, y como tal, ta afecta e ecosistema marino.
Fuente: www.actualidad.rtnoticias.com

robotstxt: allowed

filter: keep


text:
ORANJESTAD - Gobierno porfin ta bay atende e problema di coriente pa e sector hotelero. Problema den sentido cu hotelnan no ta di acuerdo con e compania di utilidad ta cobrando e hotelnan pa consumo di coriente. Aruba Hotel & Tourism Association (AHATA) tin algun tempo caba (mas di dos aña) ta bringando gobierno riba e tema aki sin por a yega na un solucion. CEO di AHATA Jim Hepple a confirma na NoticiaCla.com e siman aki cu porfin gobierno a confirma cu nan ta bay 'regla e asunto'. "Mi a papia cu e minister (Richard Arends) riba e tema ey y ela bisa cu e ta e punto number 1 of 2 riba nan agenda (pa wordo atendi)" Hepple a bisa. Hepple ta spera cu dentro di poco lo por haya un contesta definitivo riba e asunto ey.
E SITUACION
E problema di coriente ta cu hotelnan ta wordo cobra a base di e grandura di e propiedad y no e uzo real basa riba e ocupacion di e hotel. Algo cu e hotelnan no ta compronde y no ta haya ta logico. E ta crea gastonan mas halto cu normal, y esey ta afecta nan situacion financiero, strobando nan pa por inverti den mehoracion di e propiedad. Si nan ta wordo cobra mas di loke nan ta consumi, y no ta haya e pago (di e turista) pa esey, e ta bira un problema. Nan kier pa e situacion cambia y nan wordo cobra manera ta coresponde. Si ta 40 camber ta uzando coriente, mester cobra pa 40 camber y no cobra e hotel 100 camber siendo cu ta solamente 40 a uza coriente, p.e.
EFECTO
Unabes resolvi, e lo tin un impacto substancial segun Hepple. Esaki pasobra aunke cu gobierno a reduci e tarifa di coriente cu 5% pa comercio. Si logra cambia e proceso di cobransa, e hotelnan lo por tin mas entrada cu nan por inverti den sistema pa conserva energia. Algo cu awor no tin sentido pa haci.
ORANJESTAD - Aki dos dia e 'ultimatum' di gobierno pa e compania di telecomunicacion MIO cumpli cu pago pendiente, ta vence. Y si gobierno no ricibi e pago corespondiente pa dia 30 di juni (aki dos dia), e siguiente dia (1 juli) gobierno ta revoca e licensia di e compania, lagando 6 mil cliente sin comunicacion. E mandatario di telecomunicacion Richard Arends a confirma awe mainta ainda pa NoticiaCla cu nan no a ricibi ningun pago. "Nos ta keda hopeful semper, pasobra con cu bay bin, e ta un empresa y gobierno no t'ey pa kibra ningun empresa" Arends a bisa. Mes momento e ta exigi si pa tur compania (di telecom den e caso aki) cumpli. MIO, cu a kibra su silencio den un reaccion cortico pa e portal aki awe, a mustra cu nan' a scohe pa keda keto respetuosamente keto durante e tempo di tension politico aki, no obstante declaracionan publico haci riba nos organisacion'.
ORANJESTAD - E prome ganador miyonario di Lotto di diamars anochi a reclama su premio diaranson merdia. Ta trata di e hoben Vladimir S. cu a gana AWG 1.250.000,= y converti su mes den e miyonario mas nobo di Aruba. Masha pabien! El a hunga lotto loco. Ainda falta un ganador mas pa reclama su parti di e premio cu ta AWG 2.450.000,=.
ORANJESTAD - E lotto miyonario porfin a 'cay', pero reparti den varios ganador. Numbernan ganador tabata 02-03-19-22 y e Mega Ball 06. Pabien na e ganadornan awe nochi.
ORANJESTAD - Aunke cu e colegio di supervision financiero di Aruba (CAft) ta conseha gobierno pa haci algo cu AZV den forma di por ehempel independisa e instancia aki y hacie autosuficiente, e presidente saliente Age Bakker ta admiti cu esey ta un desicion 'autonomo' di e pais cu nan mes tin cu dicidi ariba. "Nos no ta toca esaki" Bakker a bisa NoticiaCla recientemente, indicando tambe cu nan ta 'meramente consehero'. Nan ta bisa cu riba tema di AZV, nan a uni nan mes meramente cu e conseho di fondo monetario internacional cu a conseha mesun cos. No obstante e limitacion den comentario, e colegio a dedica henter un capitulo na e tema si.
ORANJESTAD - Gobierno a tuma 20 hende extra na trabou e aña aki. Esaki e ta considera e aumento barbaro cu ta haci mencion di dje den nan rapport reciente, cu minister di finanza di Aruba ta refuta. Asina ela bisa NoticiaCla recientemente durante un conferencia di prensa. No obstante tur e discusion aki, Bakker ta sigura cu no tin diferencia di opinion entre e cu e minister. Por lo menos, den su interpretacion. "Nos ta totalmente di acuerdo cu otro" ta palabra di presidente saliente di e colegio di supervision financiero di Aruba Age Bakker na Noticiacla recientemente. Bakker kier a clarifica cu no tin diferencia di opinion entre e y e mandatario riba e.o. e aumento barbaro di personal di gobierno den 2017. Algo cu Bermudez a refuta anteriormente na e portal aki, cuestionando CAft su fuente di informacion cu tabata alega cu 'tin un aumento barbaro' di personal e aña aki. Bakker a dicidi e ora, riba insistencia di e portal aki, pa bira mas concreto.
ORANJESTAD – Recien Sr. Randall Croes a haci un bishita comercial pa Haiti. Como miembro di Directiva di Camara di Comercio y Industria Aruba (KvK) y danki na esfuerso di Camara di Comercio Benelux-Haiti (CdCBH) Sr. Croes a completa un bishita exitoso caminda cu e objetivo tabata ta pa haya un bon bista di e ultimo desaroyonan economico y di recuperacion di infrastructura di e pais bisiña den Caribe. Nos kier gradici Sunrise Airlines como sponsor principal pa e oportunidad aki.


text:
“Ora mi pensa tur e trabou cu mi mama a pasa aden pa lanta 8 yiu su so, mi a pensa cu mi mester haci algo special pa nos mamanan grandi, cu ta den un Cas di Anciano. P’esey durante e ultimo 16 añanan mi ta bini cerca boso tur aña
Day: May 14, 2017
Aruba Heart Foundation ta presenta su di 4 Red Event!
Aruba kier reduci e tereno di FOL
Miles di hende a atende “Birthday Block Party” pa Mike de Meza
Atraco riba joyeria La Estrella lo ser trata dia 8 di september, pero lo tuma un dia pa trata total di 10 asaltante
Diabierne mainta, un grupo di Venezolano y un Colombiano mester a aparece den Corte di Prome Instancia, pro-forma, pa tende e fecha cu Huez a stipula pa trata e caso den su totalidad. Nan tur ta sospechoso di a comete asalto na januari di e aña aki riba e joyeria di
Segun Partido MEP: Decendiente di AVP kier tira tur culpa riba MEP pa e desaster financiero crea durante e ultimo 8 añanan
Minister Arthur Dowers pasando cas pa cas: Dakota ta berde berde
Habitantenan di Noord a ricibi Minister Dowers cu brasa habri
Sosten grandi pa sigui lucha contra criminalidad cu man duro Diasabra mainta un grupo grandi di campañadonan di Partido AVP, incluyendo algun candidato y Minister a sali bishita e casnan di pueblo den Semeleerstraat y bisindario. Minister mr. Drs. Arthur Dowers tabata entre e politiconan den e grupo y un cantidad di
Cu un colorido y bunita apertura dedica na dos baluarte Bertha Wolf Croes y Eugenio “Tan” Helder
Campeonato HEINEKEN di Aruba Softball Bond a inicia diabierna ultimo riba veld di Flatstone. Un veld carga cu fanaticada y atletanan tabata testigo di e bunita y colorido apertura. Pa 7:15pm MC a yama dilanti tur representantenan y a saluda tur presente. E dos baluartenan na kendenan a dedica e campeonato tanto


text:
Siman pasa tabatin un conferencia regional di sector di pensioen na Aruba cu a tuma lugar na Surfside Marina unda Prome Minister Eman tabata un orador invita.
Manera ta conoci Gabinete Mike Eman I a haci reformanan grandi den e sistema di pensioen di tanto AOV como APFA cu sin e medida aki lo a bay bancarota.
Awe tur hende por ta sigur di su pensioen y e reformanan aki tabatin e.o. como consecuencia cu e prespuesto di 2017 tin un deficit di unicamente 0,5% y e presupuestonan cu ta bin ta mustra di tin un surplus y asina e debe di pais Aruba ta baha.
Mike Eman: “Prespuesto di Aruba ta wordo ‘huzga’ pa College Financieel Toezicht Aruba (CAft) y a duna conseho positivo riba presupuesto 2017.
CAft a califica esaki di e siguiente forma: ‘E ‘College Aruba financieel toezicht (CAft)’ ta satisfecho cu e argumentacion di pais Aruba pa loke ta presupuesto 2017 y ta haya cu e presupuesto ya no mester wordo adapta.
CAft ta di opinion cu e argumentacion adicional cu Aruba a duna ta bastante pa cumpli cu e norma di e presupuesto 2017 di articulo 14 lid 2 LAft cu ta indica cu e deficit di e sector colectivo na 2017 ta maximal 0,5% di e BBP (Bruto Binnenlands Product).‘ Mas cla CAft no por tabata riba e cifranan entrega di presupuesto 2017.”
Prome Minister a splica cu algun aña pasa, na 2009, ora su Gobierno a bin na poder cosnan tabata completamente otro. E situacion di e tempo ey por sirbi como e nulmeting pa compar’e cu e situacion di awe.
Banco Central a emiti un declaracion devastador e tempo ey.
“Ora nos a tuma rienda di pais Aruba na 2009 nos tabatin un economia cu a baha cu 15% y tabatin un desempleo di 14%.
Mester a haci algo y sigur cu e pensioennan. Pa por a drecha finanza publico mester a reorganisa fondonan di pensioen APFA y AOV.
Gobierno na fin di dia ta responsabel pa posibel deficitnan, tambe pa AZV unda mester a trece solucionnan liher.
E pensioennan tabata den crisis cu tabata rekeri un solucion urgente.”
Eman a conta cu hunto cu partnernan social durante un dialogo nacional a dicidi cu mester garantisa sostenibilidad di e sistema di pensioen y pa logra esey tabata evidente cu rapidamente mester a haci un reforma completo di e sistema di pensioen di empleadonan publico.
Pero, tabatin espacio pa haci cambio y esey a tuma lugar den dos fase.
“Prome nos a cambia e sistema di pensioen. Esaki a wordo haci den deliberacion y cu sosten di sindicatonan.
Nos a cambia e sistema di eindloon pa middelloon, a institui e franchise y a hisa e edad di pensioen di empleadonan publico na 60 aña.”
E reforma aki a yuda hopi caba, pero tabata falta mas ainda. Den e siguiente fase a hisa e edad di 60 pa 65. Esaki a bay den fase.
“Esaki tabata un reforma gigantesco unda mester a tene cuenta cu diferente aspecto, entre otro rebaho di e prima.”
Gabinete Mike Eman a logra realisa un reforma completo dor di baha tambe e edad di pensioen pa Minister y Parlamentarionan y como tal dunando e bon ehempel y despues a logra un reforma completo dor di crea consensus entre doñonan di trabou y empleadonan durante simannan di negociacion den Dialogo Social Social.
Un reforma cu normalmente lo tuma añas pa keda realisa, a tuma lugar den poco menos cu un aña di tempo.
E conferencia regional di compania y institutonan di sector di pensioen, ta wordo organisa pa “Willis Towers Watson” hunto cu Algemeen Pensioen Fonds Aruba. E tema principal e aña aki tabata “Cyberrisico & Reputatiemanagement.”


text:
Bosnan a hasi bosnan mes dononan di haf,
horta propiedat di pueblo, sekuestra plakanan
buta nos muchanan den skolnan ku ta destina
pa nan keda choka den un salario di hamber
Kome bosnan kuminda ku boso ta importa pa
bira pashent di suku, preshon haltu,
kanser di prostat, pechu, matris.
LagaLastra
LagaLastra
LagaLastra
Bosnan a konstrui palasionan kaminda
hende ku entrada abou por perde su finansas.
Burdugunan blanku di casino ku ta chupa,
mortalisa un ekonomia di e trahado pretu.
Bosnan yunan a keda prohibi pa kasa ku
hendenan pretu tog[?]
Den banki di skolnan di prestigio, kaminda
ora bo skibi nomber pa bo yu nan ta wak kolo
i fam, bario. Nan lo bira mesun degasiado mane
boso, polo ros di Ralph lauren, sapata di kueru
iPhone den man kla pa bai golf na Blue Bay of Emmastad,
bira abogado defende empresarionan ku ta plania
di perta kabuya rondo di nos garganta.
LagaLastra
LagaLastra
LagaLastra
Ta edukashon blanku ulandes ba risibi,
te normativo blanku a blasfemia bo destino divino
Ta for di e angulo blanku bo ta opserva i krea
un mundu adapta na realidatnan leu for di nos
pa komplase, parasita for di e sistema.
LagaLastra
LagaLastra
LagaLastra
Bo miedu pa enfrenta podernan gubernamental NL
eksigi e debenan real ku un pais ku a sklabisa
i kolonisa islanan den un laman di litania.
Un temor pa kita e disekilibrio sosial ku a
keda krea pa e hendenan ku tin tereno,
propiedat, negoshi for di tempu di siglo 17.
Smoel awo kuenti no wak pasado, paso
e agressor si no sa faya su historia,
for di esei e ta planifika su dominio.
Hendenan desechabel, kos pa tira afo nos a bira.
Korsou tin ku bira un isla di 300 mil habitante
pa ekonomia drai pasobra tin ku alimenta famianan
ku a bira riku for di un ekonomia di fantasma?
LagaLastra
LagaLastra
LagaLastra
Si bo emisora ta esun MAS skucha, ta dikon anto
bo redakshon di notisia ta boltu riba 2 hende su
pa 10 piku ana? Si bo notisianan ta asina balioso,
ta dikon bo ta graba nan buta nan riba bo website
pa tur hende por skuche? Si bo korant ta vigila pa
un pueblo pretu ku abo ta ganando plaka ku nan
sufrimentu ta dikon anto bo no ta eduka nan pa sali
for di e drama sosial. Mikrofonista no ta lesa,
no ta dokumenta, no ta profundisa, studia, prepara
pero ta lanta mainta trempa pa manipula te anochi lat.
LagaLastra
LagaLastra
LagaLastra
Ketu bai ta demonisa liderasgo pretu
Ketu bai ta kaka riba konsenshi pretu libertado
Ketu bai ta lembe supremasia blanku ku tin bo bida komfortabel
Si bo no por kuestiona, kritika, kaduka, karbonisa
podernan ekonomiko, podernan finansiero, strukturanan di poder
blanku ulandes, krioyo, hudieu, arabir, chines.
LagaLastra
LagaLastra
LagaLastra
Bo no ke yuda paga un reibeweis un kurso edukativo
pe senora ku ta limpia bo kas ehh. Bo ke pe laba i
strika bo pana 5-10-15-20 ana largu ehh. Ta niun fabor
bo ta hasi ku aktonan karikativo, bai negosha ku e mesun
hendenan ku ta krea sirkumstansianan sosial pa hende
bira pober i keda pober pa restu di nan bida.
Mikrofonista no ta lesa, no ta dokumenta, no ta profundisa,
studia, prepara pero ta lanta mainta trempa pa manipula te anochi lat.
China ke inberti tantu biyon na Korsou,
300 piku toko, snek chines masakrando poder ekonomiko di YDK
Chinacao e ora ei?
LagaLastra
LagaLastra
LagaLastra
Bo ta di un famia ku a akumula su rikesa for di
konkelmentu kolonial i bo ta ignora bo obligashon
pa duna bek i responsabilisa e aktonan di atrosidat
komete?
Adora multi miyonario ekstranhero, alabansa pa nan
den e nomber di e dios invershonista.
Lagalastra
LagaLastra
LagaLastra


text:
Hisa Bo Mannan Kontra Korupshon I Djòin E Lucha.
Willemstad - Un kampaña organisa den koperashon estrecho ku Corruption Watch South Africa. Abo tambe ke mustra unda bo ta pará den e lucha pa mas integridat i e lucha kontra korupshon?
Seshonnan di registrashon ta sigui
Willemstad – A surpasá e sifra di 2000 hende. Ministerio di Desaroyo Sosial, Labor i Bienestar (SOAW) ta enkargá ku e tarea pa registrá personanan ku ke risibí entrenamentu pa un trabou den e proyekto di modernisashon di Refineria Isla i Bullenbaai.
"Ridder in de Orde van Oranje-Nassau".
WILLEMSTAD - Op woensdagochtend 26 april 2017 heeft de Gouverneur van Curaçao, Hare Excellentie Lucille George-Wout, namens Zijne Majesteit de Koning Willem-Alexander, tijdens een officiële ceremonie op het paleis van Fort Amsterdam
Ta asfaltá kaminda entre Wacawa i Savonet.
Willemstad - Minister Jaime Cordoba i Obra Públiko ta anunsiá ku djarason 3 di mei próksimo ta sera e kaminda pa bai Wespen entre Wacawa i Savonet. Riba e dia aki ta sera e kaminda pa trabounan di asfaltamentu.
Fundashon Tur Ta Konta - Rotary Charlie Gomes Casseres Award
Willemstad - Ultimamente Fundashon Tur Ta Konta a risibi e Charlie Gomes Casseres Award, entregá dor di e rumannan Clark I Ron Gomes Casseres i Erick Statius van Eps.
Minister President Sr. Gilmar Pisas A Logra Los E Projekto 11.25 Mion Euro Pa Drecha 5 Bario Na Korsou.
Willemstad - Ku hopi satifakshon e Gobièrnu di Kòrsou, enkabesá pa Minister President sr.Gilmar "pik" Pisas a logra lòs e suma di 11.25 EURO ( 22 mion florin) e magno proyekto di Union Europeo pa drecha 5 bario.


text:
Eksitoso presentashon di Kòrsou durante ITB 2015
WILLEMSTAD - 10 di mart 2015 - Kòrsou por mira bèk riba un eksitoso partisipashon na e feria di biahe di mas grandi na mundu, ITB (Internationale Tourismus-Börse Berlin). ITB ta risibí anualmente mas di 110.000 bishitante; esaki ta hasié un di e plataformanan empresarial mas importante brindando ofertanan turístiko pa destinashonnan rònt mundu.
Un biaha mas por bisa ku e representantenan di Kòrsou a sa di brinda bishitantenan na e stènt un ñapa di loke Kòrsou ta ofresé komo destinashon turístiko. Riba e promé dia, representantenan di CTB i miembronan di prensa a sosialisá durante un evento eksklusivo kaminda ku nan tabatin e oportunidat di disfrutá di algu di bebe i kome for di e ‘kushina krioyo’ di Kòrsou.Ademas di esaki a ofresé miembronan di prensa un espasio eksklusivo na unda nan por a relahá den un ambiente karibense i disfrutá di pasaboka krioyo i algu di bebe. Esnan ku tabata deseá por a hasi uso di e oportunidat tambe pa karga nan telefon selular òf kualkier otro unidat mobil, ya asina por a sigui duna kobertura na ITB. Durante di e feria a brinda miembronan di prensa akseso eksklusivo na Kòrsou su ‘Media database’ nobo ku lo keda lansá pa e merkado aleman despues di ITB. E banko di dato aki a wòrdu diseñá komo un hèrmènt útil spesialmente pa profeshonalnan den media ku teksto i tambe imágennan di Kòrsou ku nan lo por usa ora di promové nos isla komo destinashon den Karibe. E banko di dato ta duna posibilidat pa download e kontenido i tambe pa buska informashon hasiendo uso di algun filter di búskeda práktiko. Di e manera aki e miembronan di prensa tin un fuente kargá ku informashon di Kòrsou na nan disposishon.
CTB i su partnernan a tene tambe durante di e feria diferente reunion kaminda a estrechá lasonan empresarial. E merkado europeo ta kresiendo riba un base struktural i ta un merkado di sumo importansia pa nos isla. Na 2014 Kòrsou a risibí mas di 180.000 bishitante for di Europa.


text:
ORANJESTAD (AAN) – Consulado di Republica Bolivariana di Venezuela na Aruba, a cuminza cu e celebracion di e Bicentenario di Independencia (200 aña), di Venezuela, diadomingo cu a pasa cu un Santo Sacrificio di Misa, y diamars 5 di Juli, cu ta e fecha oficial, a tene su acto protocolar riba Plaza Simon Bolivar, cu presencia di un delegacion di Gobierno di Aruba, encabeza pa Prome Minister Mike Eman.
Diamars anochi e consulado a brinda un recepcion, unda Premier Eman a tene un discurso na Spaño, cual nos ta transcribi na Papiamento.
“ Nos ta hunto awe pa comparti cu Venezuela y e Venezolanonan residente na Aruba, y cu pueblo di Aruba en general, cu tur dia ora nos ta lanta mainta nos por mira Venezuela, no mucho leu di nos propio Isla. Ta cu respet pa e lazonan historico cu nos tin cu nos Madre Patria, Hulanda, mi ta bay bisa un dicho hopi comun meymey di nos: ‘ta mehor pa tin un bon bisiña cu un famia hopi leu’.
Aruba, tin Venezuela como un bon bisiña, cu ken nos ta comparti no unicamente e idealnan di libertad, aspiracionnan di progreso, dedicacion na trabao, pero tambe un comunidad cu a desaroya su mes a base di e mesun curpa di hende cu nos Creador a regala nos: e Indiannan cu a forma e sociedad di Venezuela ta mesun nan cu a forma e comunidad di Aruba for di su origen.
Poco ta e paisnan cu por bisa cu nan tin lazonan comun, a base di un pueblo en comun, y Aruba y Venezuela por bisa cu e lazonan cu nos ta comparti no ta solamente di dos pais hopi cercano pero di paisnan cu ta comparti un pueblo comun; algo cu mi ta sinti cu nos mester celebra en grandi.
Pesey mi a invita e Consul pa e aña aki cu nos ta celebra 25 aña di Status Aparte di Aruba, orguyo di nos autonomia, orguyo di nos idealnan di pone meta y realiza nan, pa sali hunto den un gira, pa duna respet na e comunidad aki cu a wordo forma den e prome oranan di nos Isla y di Pais Aruba, nos sociedad cu ta e Indiannan Caquetio- Aruwaknan”, e dignatario a expresa.
Prome Minister a duna muestra di respet na e antepasadonan aki, bisando cu nan ta e ciudadanonan di e prome momentonan di nos Isla, cu a inspira y forma nos pueblo, cu a laga pe un historia hopi largo, di trabao duro y dedicacion na e respet propio, solidaridad y hermandad.
“ E lineanan invisible di solidaridad cu ta forma nos como amigo, entre Aruba y Venezuela; e lineanan invisible di amor, di comparti, ta e lineanan cu ta trece nos hunto awe, pa celebra e Independencia di e Pais Venezuela, cu un historia tan rico cu tin un simbolo di e Libertador, cu no ta unicamente e simbolo di un gran heroe y lider di un pais, pero di henter mundo”, Prome Minister a acentua.
“ Venezuela por ta orguyoso di tin e Libertador di mas grandi cu Universo a produci. Esakinan ta talentonan cu solamente nos por haya door di bendicion di nos Creador. Y como respet na e talentonan aki cu nos a ricibi di nos Creador, awe mi kier bisa den nomber di Gobierno di Aruba, masha danki na tur e Venezolanonan trahando tur dia na Aruba.
Hopi biaha mi a bisa cu no tin un school, no tin un caya, no tin un edificio, no tin un servicio na Aruba lanta cu exito, cu no tin un man, energia of dedicacion di un Venezolano residencia na Aruba. Hopi danki pa su dedicacion, hopi danki pa su pasion, hopi danki pa celebra hunto cu nos tur aña, riba dia 18 di Maart cu nos ta celebra nos Dia Nacional, unda mi por mira den tur parke di Aruba, personanan cu ya a haci nan mes parti di e sociedad aki, y cu ta sinti mescos cu nos cu e calor, dedicacion, y amor ora di scucha e “Gloria al bravo pueblo” pero tambe “Aruba dushi tera” di Padu Lampe.
“Amigonan, cu Dios guia nos den e trabaonan importante cu nos tin cu haci pa nos paisnan, cu Dios sigui guia e Consul hoben, cu ken den e corto tempo cu mi tin como Prome Minister, experencianan cu ta hopi determinante cu nos tin awe pa e celebracion entre Venezuela, Aruba, y e Reino di e Paisnan Baho.
Nos ta sinti cu aki algun aña, probablemente nos lo wak e tambe den otro pantaya na Venezuela, cu nos lo por sigui for di akinan. Hopi exito, señor consul! Amigonan, Venezuela por sinti su mes orguyoso di su historia, triunfonan, dedicacion, y hunto nos lo supera hopi reto ainda, y traha pa un mehor futuro pa nos pueblonan. ‘Gracias y que Dios les bendiga!” Prome Minister a expresa pa conclui su discurso.


text:
Kòrsou a partisipá na ‘Vitrina Turistica ANATO 2016’
...Presensia di Miss Universe Curaçao srta. Kanisha Sluis a hala hopi atenshon pa Kòrsou...
WILLEMSTAD- 4 di mart 2016 - Tur aña di nobo Kòrsou ta partisipá na ‘Vitrina Turistica ANATO’ na Bogota, Colombia. E aña aki tabata e di 35 edishon kual a tuma lugá na Corferias, Bogota Colombia. Durante dianan 24, 25 i 26 di febrüari último Ofisina di Turismo di Kòrsou (CTB) a forma parti di e feria di turismo ANATO. Ta trata aki di un feria na kual mas di 30 pais ta partisipá pa asina promové nan destinashon. ANATO ta e plataforma perfekto pa interkambiá ku partnernan importante den e mundu di turismo manera aeroliñanan, agentenan di biahe i operadornan di tour. Mas di 30.000 persona a bishitá e feria. E aña aki e booth di Kòrsou a konta ku presensia di nos elegante Miss Kòrsou, srta. Kanisha Sluis kual sigur a hala atenshon pa Kòrsou.
Srta. Kanisha Sluis, tòp 10 finalista di Miss Universo 2015 a interkambiá ku bishitantenan durante di e dia di apertura di e feria i manera un bon embahadora e tabata saludá i saka potrèt ku tur ku tabata aserk’é. Tambe el a sa di hala atenshon di media ku tabata presente na e feria. Tur ku a bishitá e boothdi Kòrsou a keda impreshoná pa e kuantioso posibilidatnan ku Kòrsou ta ofresé durante henter aña komo destinashon karibense. Un biaha mas partnernan den nos industria turístiko lokal a forma parti esensial di Kòrsou su partisipashon durante ANATO 2016, e aña aki a konta ku partisipashon di: Curacao Marriott Beach Resort & Emerald Casino, City Suites Curaçao, Livingstone Janthiel Resort Curaçao, ACOYA Hotel Suites & Villas, InselAir, Sunscape CuraçaoResort, Spa & Casino, Hilton Curaçao, Holiday Beach Hotel and Venetto Casino, Papagayo Beach Hotel, Santa Barbara Beach & Golf Resort Curaçao, Business Serenity & Tours, Scooby Tours, Sambil Curaçao, Curaçao Airport Partners i CHATA. Kòrsou tabatin un booth di dos piso den e sala prinsipal di e feria. E parti abou a keda usá pa e tim di Kòrsou duna informashon di nan produkto i servisionan i e di 2 piso a fungi komo área di negosiashon na unda ku e partnernan por a tene reunionnan di benta i kòmbersashonnan privá. Tambe a hasi uso di e oportunidat pa promové e diferente eventonan ku lo bai tuma lugá na Kòrsou próksimamente.


text:
Diamars mainta, un situacion particular a tuma lugar na entrada di e parkinglot di Ministerio Publico, cual a rekeri presencia di Polis. E porta di entrada tabata cera na candal y cadena, strobando e Fiscalnan pa drenta y para nan auto. A constata cu dos miembro di Grupo 7, esta Rocky
Day: May 16, 2017
Sra. Evelyn Wever-Croes: MEP ta condena campaña di intimidacion di Partido AVP
Parlamentario Desirée de Sousa Croes: Madonna Stephens, danki pa ta un ehempel di pasion, dedicacion y amor pa educacion
Fiscal a pidi 25 aña di prizon pa Nitzael Padilla Gutierez kende a tira agente policial Bakx
KRALENDIJK - Ayera mainta, Fiscal di Ministerio Publico (OM) a tene su rekisitorio den caso "DRUM" na Bonaire. Ta trata di un caso cu varios acusacion contra un of mas di e 7 sospechoso, variando di posecion di arma di candela ilegal, traficacion di hende, traficacion di droga, atraco cu
Dangui Oduber (MEP): Gobierno di AVP a haci tur corupcion bira LEGAL!
Chauffeur gravemente herida den accidente na Catiri
Ministerio Publico a informa: Un intermediario deteni den investigacion penal di Minister Paul Croes
Ayera a detene e intermediario (tussenpersoon) Juancho Feliciano riba sospecho di actieve ambtelijke omkoping den e investigacion penal “Ibis”, den cual entre otro, Minister Paul Croes ta wordo sospecha di corupcion (ambtelijke corruptie), maluso di funcion y traficacion di hende. Juancho Feliciano ta traha como tramitador di permiso. Di acuerdo
Ex Station Manager di Insel Air deteni pa Polis na St. Maarten
Parlamentario mr. Juan E. Thijsen (MEP): Partido MEP ta e unico alternativa pa desaroya y haci nos economia uno fuerte
Parlamentario mr. Juan E. Thijsen ta splica cu e ta un realidad politico cu e siguiente eleccion e decision pa lidera nos pais ta un escogencia entre MEP y AVP. E por bira un Gobierno mayoritario of un coalicion. E partido cu ta lidera e pais alavez lo determina tambe


text:
Te cu ayera nochi, maske tur resultado no t’aden ainda, pa loke t’e prome impresion cu e partido di Prome Minister Mark Rutte (VVD) tin un delantera confrontable, maske a perde sigur 10 asiento compara cu ultimo eleccion.
Como gran perdedor, segun conteo, ta Partij van de Arbeid (PvdA), cu tin como lider nobo, Asscher, kendenan a bay atras cu sigur 29 asiento.
PVV di Geert Wilders a bay dilanti cu unicamente 4 asiento, SP a perde un asiento, y CDA a aumenta cu 6 asiento, pa un total di 19 asiento.
D’66 di Alexander Pechtold tambe a conoce un adelanto, sacando awor 19 asiento, un adelanto di 7. Chr Unie a bay dilanti cu 1 asiento pa un total di 6.
GroenLinks (Klaver) ta otro partido cu a aumenta considerablemente, cu 12 asiento. Demas partidonan cu a saca asiento ta, SGP 3; PvdDieren 5 (+3); 50 Plus 4 (+2); DENK 3 y FvD 2.
Maske cu conteo no ta cla ainda Tin tur indicacion cu VVD di Mark Rutte ta ganando eleccion Maske cu el a bay atras
Te cu ayera nochi, maske tur resultado no t’aden ainda, pa loke t’e prome impresion cu e partido di Prome Minister Mark Rutte (VVD) tin un delantera confrontable, maske a perde sigur 10 asiento compara cu ultimo eleccion.


text:
Klik hier voor Nederlands
Convictonan tambe tin derechonan. Den pasado tabata reina e pensamento cu criminalnan a pone nan mes voluntariamente pafor di sociedad y dor di esey, a concientamente tuma e riesgo di perde nan derechonan. Presonan tabata wordo trata malo a base di sentimentonan di venganza y cu e speranza cu e trato malo ey lo spanta nan suficientemente. Awendia hende ta realiza cu convictonan tambe tin derecho riba un bida digno y cu ta ademas mihor pa sociedad si nan wordo prepara pa un regreso productivo den comunidad. E proceso di preparacion aki ta ser yama ‘rehabilitacion’. Un convicto cu a wordo rehabilita exitosamente, tin un chens mucho mas chikito di bolbe pa bida di criminalidad despues cu e bay den libertad. Si esey sucede toch, ta papia di ‘recidive’. Evita recidive ta un parti importante di impone castigonan. Banda di esey, castigonan, mas cu claro, mester tambe descurasha comportacion criminal. Den ley penal ta yama esey ‘prevencion’. Finalmente castigonan ta percura pa comunidad mira cu un persona cu comete un acto contra ley no ta sali liber.
1) Ki ora un hende ta un convicto?
Den su sentencia final huez ta indica si Ministerio Publico a prueba suficientemente cu un sospechoso a haci loke e ta wordo acusa di dje. Si huez haya cu Ministerio Publico no a logra prueba esey, anto e sospechoso ta wordo declara liber y no ta wordo castiga. Tambe si un sospechoso a haci loke e ta wordo acusa di dje, pero tabatin circumstancianan cu a obligue pa haci tal, e no ta wordo condena. Por ehempel, un persona cu a destrui un windshield di auto pasobra el a wak cu e chofer tabata hayando un atake di curazon, of un hende cu wordo ataca y defende su mes violentemente. Mas informacion tocante esaki Bo ta haya riba e pagina Derecho Penal. Si huez ta di opinion cu e sospechoso a haci loke e ta wordo sospecha di dje y cu e merece castigo, anto huez por sentencia e sospechoso pa un castigo, di cual castigo di prison, trabao pa comunidad y multa ta e castigonan cu mas tanto ta wordo duna. Huez por scoge tambe pa duna un castigo condicional. Esey kier meen cu e ta condena e sospechoso, pero cu e sospechoso mester cumpli cu su castigo solamente si e keda sin tene su mes na e condicionnan dentro di un periodo determina. Una vez huez sentencia un persona, e sospechoso ta bira un convicto.
2) Ki derechonan un convicto tin?
Normalmente un convicto tin cu cumpli cu su castigo. E seriedad di e delito ta determina pa gran parti e peso di e castigo. Mas serio e delito ta, mas pisa e castigo ta y mas libertadnan y derechonan e persona lo mester entrega. E castigo mas pisa, den e sentido ey, ta castigo di prison. Un persona cu a wordo condena ta perde su libertad pa un cierto periodo y ta wordo limita den loke e mag y no mag di haci. Pero e tambe tin derechonan y akibao ta describi un cantidad di nan.
a) derecho di apelacion y casacion
Supongamos cu Bo a wordo sentencia y Bo no ta de acuerdo. Bo ta haya (por ehempel) cu e castigo ta mucho halto of cu Bo ta inocente. Den consulta cu Bo abogado, Bo por dicidi pa apela. Esey kier meen cu henter e caso lo wordo trata di nobo, e biaha aki pa un huez mas halto. Den e parti Caribense di Reino, e huez mas halto ey ta Corte Comun di Aruba, Curacao y Sint Maarten y di Bonaire, St. Eustatius y Saba. Como persona cu a wordo sentencia caba, Bo tin dos siman di tempo pa bay den apelacion despues di decision di huez. Fiscal tambe tin dos siman di tempo pa bay den apelacion contra e veredicto. Corte Comun di Husticia ta trata e caso y ta bin cu su mes sentencia. Contra e sentencia aki sospechoso y fiscal por bay den apelacion na Hoge Raad. Esey ta yama ‘casacion’. Pa esaki tambe ta mantene un termino di dos siman habri. Hoge Raad ta e instancia hudicial mas halto na Hulanda y ta keda na Den Haag. Hoge Raad lo tuma e caso den tratamento solamente si mester contesta un pregunta importante tocante e forma cu a aplica ley dor di Corte Comun. No ta considera mas e hechonan. Apelacion y casacion ta partinan importante di hurisdiccion, pero Bo mester consulta bon cu Bo abogado prome cu Bo dicidi pa aplica e recursonan aki.
b) derecho riba condicionnan digno
Ora un persona haya castigo di prison, e lo mester sinta esaki na KIA. Pasobra Aruba ta forma parti di Reino Hulandes, KIA mester cumpli cu e mes normanan cu otro prisonnan den Reino. Un fuente importante pa e normanan aki ta e Comision pa Prevencion di Tortura (CPT). E comision aki ta investiga prisonnan di miembronan di Conseho di Europa (y Reino di Hulanda ta miembro) pa wak sin nan presonan ta hiba un existencia digno. Asina un persona tin derecho riba bishita, corespondencia, cuido medico y recreacion. Mas informacion Bo por haya riba website di CPT, unda tambe Bo ta haya e rapport mas recien tocante prisonnan Hulandes.
c) gratie
Un persona condena tin derecho pa pidi gratie. Esaki ta un decision di Minister di Husticia cu un parti di un castigo no mester wordo sinta. Un peticion pa gratie lo wordo duna solamente bao circumstancianan excepcional, manera por ehempel, den caso di un malesa terminal.
d) libertad condicional
Despues cu un detenido a sinta dos tercer parti di su castigo, cu un minimo di nuebe luna, e por bin na remarke pa bay den libertad condicional. Pa wordo poni den libertad condicionalmente, e detenido tin cu cumpli cu un total di condicionnan, manera por ehempel, bon comportacion den prison. E decision pa pone un detenido condicionalmente den libertad ta wordo tuma pa Minister di Husticia. Una vez poni den libertad, e ex-detenido mester comporta su mes bon durante su tempo di prueba y tene su mes na e condicionnan impone riba dje. E tempo di prueba ta dura un aña mas largo cu e parti cu e tabata falta di e castigo. Concretamente esey ta nifica cu un persona cu wordo condena pa nuebe aña di prison, ta bin den remarke pa wordo poni condicionalmente den libertad despues di a sinta seis aña di su castigo. Si e detenido aki wordo poni den libertad, e tin un tempo di prueba di cuatro aña (e tres añanan cu ta resta, mas un aña). Si e persona sentencia no tene su mes na e condicionnan durante e tempo di prueba, anto su libertad por wordo cancela pa huez. E lo mester bolbe KIA pa sinta su castigo parcialmente of totalmente.


text:
CTB ta introdusí programa di sertifikashon pa sektor di hospitalidat i turismo
WILLEMSTAD- 23 mei 2016– Ofisina di Turismo di Kòrsou (CTB) ta introdusí un programa di sertifikashon dirigí riba sektor di hospitalidat i turismo. E ophetivo di e programa aki ta pa promové i mantené kalidat di empresanan ku ta ópera den industria di hospitalidat i turismo.
Komo parti di e programa, empresanan den industria di hospitalidat i turismo ta risibí un ouditoria basá riba stándartnan di kalidat rekonosé den nos merkado lokal i tambe internashonalmente. Curaçao Innovation & Technology Institute (CITI) ta enkargá ku ehekushon di e programa di sertifikashon. Aworakí ta start ku ouditoria pa apartamentu ku ta keda di hür ku turista i restorant. Despues lo sigui pa otro sektornan den industria di turismo manera: tour bus, buseo, taksi i car rental.
Despues di pasa e programa di ouditoria ku éksito e empresa ta keda sertifiká i inkluí den CTB su programa di merkadeo. E kontròl di kalidat lo sosodé kada 2 aña dor di CITI. Den e próksimo simannan CTB lo bai aserká e diferente empresanan pa asina motivá i insentivá nan pa partisipá na e programa.
Pa ehekushon di e programa di sertifikashon a krea un página spesial riba e wèpsait di CTB ku ta kontené tur informashon di e programa. E empresa por yena ‘online’ e formulario di partisipashon na e programa di sertifikashon. Despues di esaki ta risibí un kódigo ku kual por haña akseso pa por ‘upload’ informashon relevante i tambe haña un bista di e status di sertifikashon di e empresa konserní. Pa mas informashon bai riba www.curacao.com – ‘Corporate’ i klik riba ‘Certification Program Hospitality and Tourism Industry’.


text:
Operashon Siman Santu ta ranka sali dia 23 di mart
...Pa di 6 aña konsekutivo...
WILLEMSTAD – 16 di mart 2016 – Di 23 pa 28 di mart 2016 ta tuma lugá Operashon Siman Santu. Pa di 6 aña konsekutivo Ofisina di Turismo di Kòrsou (CTB) a uni forsa ku diferente entidat públiko i privá pa ehekutá un biaha mas Operashon Siman Santu. Meta di Operashon Siman Santu ta pa optimalisá e parti di limpiesa i seguridat durante di e temporada di Siman Santu. Esaki ta na benefisio di nos bishitantenan for di eksterior i nos pueblo lokal. E tim enkargá ku e operashon ta konsistí di representantenan di: Kuerpo Polisial Kòrsou, Politur, GMN, AVB, THZ, Selikor, Warda Kosta, Citro, Ambulans, Brantwer, Rode Kruis, Janthiel Security, Hawk Eye Security i CTB.
CTB a informá ku den kuadro di Operashon Siman Santu a apuntá algun playa públiko i atrakshon turístiko na unda lo bai optimalisá servisionan di limpiesa, servisionan di tualèt portátil i seguridat. Esakinan ta: Caracasbaai aria di rekreashon i mirador, Boca Simon, Pier di Mari Pampoen, Daaibooi, Sta. Cruz, Lagun, Jeremi, Kenepa Grandi, Kenepa Chikí, Playa Fòrti, Playa Kalki, Directeursbaai, Baya Beach, Vlakte di San Pedro, Shete Boka, Watamula, Rooi Rincon i Ascencion. CTB a anunsiá ku den kaso di insidente den kual turista ta envolví por tuma kontakto entre 08:00 – 18:00 ku e number di pikèt di CTB kual ta: 565-1795 / 564-1795.
Kuerpo Polisial a anunsiá e siguiente medidanan di prevenshon: Shofùrnan mester sòru pa tur dokumentu di nan vehíkulo ta na òrdu i e vehíkulo mes mester ta den un bon estado tékniko; lo tin sufisiente unidat tantu uniformá komo na sivil ku lo kontrolá na e diferente playanan pero tambe otro sitionan turístiko; un petishon pa no laga kosnan di balor den outo atras; stashoná vehíkulo na sitionan ku tin sufisiente iluminashon; sigurá bo mes ku bo vehíkulo ta di lòk i ku tur e glasnan ta será promé ku bandoná e vehíkulo. Polis lo traha den estrecho koperashon ku kompanianan di seguridat na playanan i tambe otro instanshanan ku ta duna yudansa di emergensia pa garantisá un yudansa profeshonal rápido i efektivo. Agentenan di Politur tambe lo forma parti di Operashon Siman Santu. Brantwer lo ta disponibel pa den kaso ku esaki ta nesesario. Lo bai tin kòntròl di tráfiko na diferente sitio. Ta bon pa anunsiá tambe ku den kaso ku e aria di Caracasbaai tin hopi vehíkulo i ta opstakulisá e tráfiko motorisá, polis por tuma medidanan nesesario pa garantisá e fluho rápido di tráfiko. Pa kasonan no urgente por yama 917 i den kaso di urgensia por yama e number 911.
Warda Kosta lo tene kòntròl riba botonan pa chèk si tur dokumentonan i rekisitonan di seguridat ta abordo i na òrdu: entre otro vèst, flair i aparato pa paga kandela. Lo tin kòntròlnan riba komportashon di botonan i tambe sea-doo sigur kaminda hende ta landa. Tambe lo kontrolá riba uso di alkohòl. Den kaso di emergensia por yama 913. Ademas Warda Kosta konhuntamente ku CITRO lo atendé kasonan di reskate riba laman. Puntonan importante: tene kuenta ku kantidat di pasahero ku ta permití den boto, mester tin aparatonan pa komuniká abordo; Radio VHF/ telefon selular, ku bateria kargá i tambe flairnan pa por indiká bo posishon den kaso di búskeda.
Ministerio di Salubridat a pone énfasis riba entre otro higiena i seguridat di kuminda i/o bebida pa konsumo
personalòf pa benta na públiko. Personanan ku ta bende kuminda ku públiko mester tin nan karchi di kùr bálido serka nan. Un konseho ta bai pa bebe hopi awa i hunta sunblock. Lo sòru pa pone mas kònteiner na e diferente playanan pa e periodo aki. Ta hasi un petishon na personanan ku ta bai grill pa ora di bai kas bai ku e karbonnan i no laga esakinan riba playa. Fundashon Kuido di Ambulans lo tin unidat ta kore na e diferente playanan i atrakshonnan turístiko. Den kaso di urgensia no akudí na e pòst di Ambulans pero yama 912.
Pa loke ta trata e parti di limpiesa Selikor a anunsiá ku lo amplia e skema di rekohé shushi na e diferente playanan ku ta forma parti di Operashon Siman Santu. Na e playanan kaminda tin tualèt portátil e personal di Selikor lo sòru pa limpia i desinfektá esakinan ku regularidat. Ta hasi un petishon na esnan ku ta kedando na un wikènthùis durante di Siman Santu pa no bai benta nan sakunan di shushi den e kònteinernan ku tin ubiká na e playanan mirando ku e dianan ei lo tin hopi usuario na playanan. Konsekuentemente e kònteinernan lo no bai ta sufisiente. Konforme e skema normal Selikor lo pasa rekohé e shushinan di wikènthùis riba djaluna i spesialmente pa e temporada di Siman Santu a pone un dia èkstra kual lo ta riba e djasabra. Por depositá shushi tambe na Landfill Malpais. Number di pikèt pa Selikor lo ta: 566-1635.


text:
Nos peloteronan profeshonal komo embahador pa Kòrsou
...E orado durante di e almuerso tabata sr. Hensley Meulens...
WILLEMSTAD- 1 di febrüari 2017 - Riba inisiativa di Minister di Desaroyo Ekonómiko, sr. Eugene Rhuggenaath, Ofisina di Turismo di Kòrsou (CTB) a organisá un almuerso pa representantenan di instansianan di Gobièrnu, kompanianan priva i di sektor di turismo ku e tema: ‘How to maximize Curaçao’s exposure through our Major League Baseball Ambassadors’. E inisiativa aki ta siguiendo un di e rekomendashonnan di e Plan Maestro di Turismo 2015-2020 pa krea mas konosementu di Kòrsou den eksterior i sigur na Merka. E orado durante di e almuerso tabata sr. Hensley Meulens. Minister Rhuggenaath den su introdukshon a indiká ku e meta di e almuerso ta pa inspirá esnan presente i tambe duna un sentido di direkshon ora nos ta papia di nos peloteronan komo embahadornan pa Kòrsou. sr. Meulens a keda kompañá pa peloteronan profeshonal; Didi Gregorius, Jonathan Schoop i Jurickson Profar.
CTB a yega di hasi diferente kampaña di promoshon ku atletanan yu di Kòrsou ku ta prestando riba nivel haltu den eksterior, ehèmpel mas resien di esaki ta e akuerdo ku CTB a sera ku Churandy Martina kaminda ta usa e atleta komo un embahador pa nos pais. Durante di su presentashon sr. Hensley Meulens a lansa e pregunta; si nos mester hasi uso di nos peloteronan ku ta hunga den baseball liga grandi pa promové Kòrsou. Tur esnan ku tabata presente ta di akuerdo ku e kontesta riba e pregunta aki ta Si!. Sr. Meulens a duna diferente ehèmpel kon atletanan internashonal ta hasi merkadeo a base di nan ‘branding’ personal. Kòrsou tin hopi yu di Kòrsou ku ta profilá riba nivel haltu den baseball liga grandi i awor mas ku nunka ta e oportunidat ideal pa saka lo máksimo pa promoshoná nos isla via nos embahadornan. Algun di nos peloteronan profeshonal ta: Andrelton Simmons di Los Angeles Angels, Didi Gregorius di New York Yankees, Kenley Jansen di Los Angeles Dodgers, Jurickson Profar di Texas Rangers, Jonathan Schoop di Baltimore Oreoles i Hensley Meulens di San Francisco Giants. Na final di e almuerso sr. Hugo Clarinda (CTB) a splika ku e siguiente paso lo ta ku CTB lo bai sinta individualmente ku esnan ku tabata presente pa asina por yega na ideanan konkreto kon pa usa nos peloteronan profeshonal komo parti importante den e plan di promoshon pa nos pais.


text:
CISC 2016 ta dilanti porta y lo tuma lugar dianan 29 – 3 juli na Bahamas. Aruba su selección ta consisti di un total di 16 atleta, di cual 9 lo participa den e categoria 15-17. Nos atletanan ta wordo accompanja pa Head of Delegation Sra. Marion Kan, Team Director Sra. Anneliese Ponson, Team Manager Sr. Daniel C. Jacobs, Head Coach Sr. Ismael Santiesteban y Assistant Coach Sra. Monica Schreuders.
E categoria 15-17 masculino por ta esun mas fuerte pa nos selecion. CISC ta premia equipo Campeon den tur categoria y nos 4 landador lo por ta esun cu na final ta sali Campeon. Mikel Schreuders cu a qualifica caba pa Weganan Olimpico 2016 ta landa varios evento individual cu potential di medaya den cada uno. Joseph Winterdal lo representa nos isla den eventonan estilo vlinderslag y sprint liber. Patrick ta landa lomba y estilo combina y tambe ta den posicion pa medaya den cada uno di su eventonan. E grupo ta conta riba un atleta hoben nobo, Daniel Jacobs, pero Daniel den eventonan liber largo distancia lo tin opportunidad grandi pa medaya. E 4 atletanan banda di nan eventonan individual lo combina hunto pa forma un team fuerte di estafette.
Nos ta desea e atletanan hopi exito na Bahamas


text:
Na cada cas cu Prome Minister Mike Eman a pasa diahuebs mainta durante Accion di Bario, el a wordo bon ricibi y e tabata atento manera semper pa loke e habitantenan tabatin di bisa.
Un di e casnan bishita tabata di Joaquin Vrolijk, kende a bisa cu basta tempo caba nan tabata preocupa cu e scuridad den e bario di Moko, pa cual e tabata un poco jaloers cada biaha cu e tende cu luz a wordo poni den cierto bario.
Sinembargo awe e ta contento pasobra el a scucha for di e propio mandatario cu luz ta yega na Moko tambe.
“Pa sorpresa mi a tende antayera di mi bisiña Chomon, kende a bisa nos cu ‘the man himself’ ta bin duna e noticia. Pa mi sorpresa ta net dilanti mi cas ta bin un poste di luz.
Esey ta yuda hopi pa combati y preveni criminalidad,” Joaquin Vrolijk a comenta. El a agrega cu e programa di Luz den Bario ta algo hopi positivo.
El a probecha pa combersa y elogia e mandatario pa trabounan cu su Gobierno a bin ta haciendo ultimo añanan pa Aruba.
Otro ciudadano manera Edna Lampe a probecha pa señala algun preocupacion di e bario, manera problemanan di medio ambiente.
El a bisa cu el a logra haya atencion di Prome Minister Eman, kende lo laga Departamento di Inspeccion di Medio Ambiente haci un evaluacion di e situacion pa por yega na un solucion.
Pareha Snoei di Hulanda, kendenan tin 17 aña bibando na Aruba tabata hopi entusiasma cu e bishita.
“Esaki ta algo cu nunca nos a tende di dje ni pasa aden. Na Hulanda nunca un mandatario a bishita nos,” sra. Snoei a bisa cu un sonrisa riba su cara.
“Nos a bin aki p’e forma di bida na Aruba y e hendenan ta hopi cariñoso.”
E ta admiti cu Aruba a cambia masha hopi for di tempo cu nan a yega pa awor, e hendenan a keda mesun cariñoso, pero e isla si a desaroya hopi.
“Centro a bira masha bunita mes,” Dirk a bisa.
Durante e bishita den Jaburibari y Moko, e mandatario a wordo compaña pa Darren Kelly, Lauren Flanegien y Simeon Arends.
Kelly na final di e caminata a splica cu e ta contento con e bario a ricibi e mandatario, y cu nan a haya chens pa expresa nan pensamento y duna idea riba cierto desaroyo pa nan bario y isla.
Pa Darren Kelly un di e proyectonan di mas grandi cu e ta admira ta esun di Linear Park.
Un parke grandi, un di esnan mas grandi den Caribe, unda cu e ciudadanonan por haci ehercicio y mantene nan curpa den forma sano.
Pero pa centro di ciudad tambe nan tabatin elogio, ya cu e cambionan a haci cu e centro di ciudad a keda masha bunita.
Nan a gradici e mandatario pa su bishita y encurasha Prome Minister Eman pa sigui cu su caminatanan den bario y mantene un comunicacion directo di e forma aki.


text:
E formulario di registro di personal completamente yena. Por manda e informacion rekeri den forma digital via arbeidsmarktonderzoek@gmail.com.
DAO ta desea pa companianan manda e Registro di Personal 2016 – 2017 den forma digital. P'esey DAO ta haci un peticion pa hinca e datonan den un Excel spreadsheet (segun e modelo di DAO) y manda nos esaki via e e-mail adres ariba menciona. Si ta scoge pa e manera aki di entrega e formulario, e ora ey ta pidi bo pa yena e prome pagina (voorblad) di e formulario Modelo 1A, Modelo 1B y Modelo 1C di Registro di personal cu e datonan di bo compania y e datonan di contacto. Por scan e prome pagina y tambe mand’e via e-mail hunto cu bo Excel-sheet. DAO lo manda bo via un e-mail un comprobante cu a ricibi bo formulario di Registro di Personal 2016-2017 y di aprobacion of di desaprobacion. Claro cu tambe ta posibel pa yena e formulario y entrega e hard copy na e balie di DAO.


text:
Kralendijk – Tim di entidat públiko, Stinapa i Selibon ta tumando akshonnan konkreto pa manehá i minimalisá e daño di e derame di petrolio pa kostanan na parti ost di Boneiru.
Manera ta konosí for djaweps balanan di breu ta yegando kostanan di Boneiru. Gobièrnu di Boneiru a tuma akshon mesora ku a nota e peliger ku esaki por trese pa e kosta di Boneiru. Personal di havenkantoor a sòru pa e ekipo nesesario pa e tim di boluntario por hasi e limpiesa na e kostanan.
Un súplika ta bai na tur suidadano ku tuma nota di e balanan di breu pa no mishi ku esaki si bo no tin e ekipo nesesario. Mester di hanskun adekuá pa protehá bo mannan. E breu ta kontaminá i por ta tóksiko i peligroso pa bo kueru. Den kaso ku e supstansha mishi ku bo kueru, kita esaki ku sea “baby oil” òf zeta di kushina ku né. E supstansha NO ta kita ku habon òf alkohòl, usa un forma di zeta pa kita esaki.
Durante un reunion di e tim di akshon a deliniá e diferente puntonan di akshon pa minimalisá e daño ku e supstansha por kousa mundu bou di laman pero tambe paranan. E tim di akshon lo dirigí su esfuersonan na e partinan mas vulnerabel promé manera Lac, Sorobon i Lagun. Den e sitionan aki tin hopi animal ku por muri debí na e breu. Pa e motibu aki ta traha duru pa prevení esaki . Despues ku kolektá e balanan di breu, Selibon lo deshasí di esaki di un manera responsabel.
Personanan ku ta dispuesto pa yuda komo boluntario por tuma kontakto ku por fabor tuma kontakto ku Stinapa òf Havenkantoor. Ta hasi un apelashon na tur suidadanonan pa tene na kuenta ku pa por limpia e supstansha for di e bichnan mester di ekipo adekuá.


text:
Grefi
Grefi (Sekretariado)
Parlamento ta nombra un Grefir, ku ta e persona enkargá ku maneho di Sekretariado di Parlamento i ta e Sekretario General di Parlamento. E Grefir mes no por ta miembro di Parlamento. E Grefir supstituto ta fungi komo suplente durante ousensia di e Grefir. Grefir ta duna guia na tur personal di Sekretariado
Algun tarea di Grefir ta:
- prepará reunionnan di Parlamento;
- duna asistensia hurídiko na Presidente di Parlamento;
- asistí miembronan di Parlamento riba tereno atministrativo i hurídiko den sentido amplio;
- perkurá pa ehekutá desishonnan ku Parlamento a tumá;
- prepará e proyekshon pa presupuesto di Parlamento i konsepto di planifikashon anual.


text:
Komishonnan
Komishonnan di Parlamento di Kòrsou
Komishon Sentral:
Den e komishon aki, tur miembro di Parlamento tin partisipashon. Presidente òf Visepresidente di Parlamento ta presidí e Komishon Sentral.
Kolegio di ‘Senioren’:
Tur lider di frakshon ta miembro di e Kolegio di ‘Senioren’. Por lo general e Presidente di Parlamento ta presidí e reunion. E Visepresidente tambe por presidí e reunion aki.
Reunion Públiko:
Tur miembro di Parlamento tin partisipashon den Reunionnan Públiko. Presidente òf Visepresidente di Parlamento ta presidí eunionnan Públiko .
-
Komishon di Asuntunan di Reino, Relashonnan Interparlamentario i Relashonnan Eksterior
-
Komishon di Asuntunan Doméstiko
-
Komishon di Tráfiko, Transporte i Planifikashon Urbano
-
Komishon di Desaroyo Ekonómiko
-
Komishon di Enseñansa, Siensia, Kultura i Deporte
-
Komishon di Hustisia
-
Komishon di Gobernashon, Planifikashon i servisio Públiko
-
Komishon di Salubridat, Medio Ambiente i Naturalesa
-
Komishon di Finansa
-
Komishon di Prosedimentu di Parlamento
-
Komishon di Desaroyo Sosial, Labor i Bienestar


text:
2013…0, 1, 2, 3… di 0 pa 1, pa 2 y 3. Un comienso nobo pa humanidad, pa hende, pa cada un di nos. Segun ensejansanan spiritual nos a drenta poco den e Era di Acuario. E Era de Acuario lo marca un cambio den conciencia di e ser humano y cu ta asocia cu un tempo di prosperidad, abundancia y pas.
Ta bon pa nos keda mira e cosnan bunita cu ta aparece den nos bida tur dia. Laga nos brasa otro un poco mas. Hasi bon, papia bon y pensa bon.
Laga nos uni man y fortifica otro. Stima loke ta di nos. Hasi cosnan simpel. Bishita otro mas. Stima, stima y stima mas. Duna Amor…felis 2013…cu pas y amor reina den bo cas y curason y hopi cos bon!


text:
Diaranson 13 di Januari a tuma lugar den stadion Guillermo Prospero Trinidad na Dakota e partido entre RCA contra di Nacional.
Den e prome minuut nan di wega mester bisa cu Nacional a pone basta preshon pero sin por a score gol, e prome tempo a bai aden 0-0.
Den di dos tempo den apenas 2 min di wega e joven Jean Pierre v/d Linden ta habri e marcador pa RCA bai ariba 1-0.
Na di 60 min di wega Steven Rua ta manda un fusil fuera di alcanse di e keeper di Nacional cual bala ta bai pega den net pa asina bai ariba 2-0.
Y cu e score aki RCA ta gana e wega 2-0 y ta avansa pa semi final den e torneo Copa Betico Croes 2016.


text:
Diadomingo 25 di juni 2017 bou di auspicio di Federacion Liga Mayor di Softbal Arubano riba e tereno di Flatstone Ballpark na Piedra Plat tabatin continuacion di e di 14 campeonato di softbal Liga Mayor pa locual ta trata su di 6 diadomingo. 1º partido: Racketeers Pharmathon 50+ v/s Aruba Juniors Racketeers
Deporte
Celebrities ta derota Black Yoker y Blackhawks ta gana Predators
Campeonato Heineken di Aruba Softball Bond dedica na dos baluarte sra. Bertha Wolf Croes y Eugenio “Tan” Helder a continua riba veld di Dragon Hitters na Baracadera. Den categoría di A-Klas tabatin 2 wega. E equipo di Blackhawks ta reaciona biniendo di patras pa derota e equipo nobo Predators cu score
Fanaticada di RCA lo sinta pariba tribune sin dak
Resultado di torneo di evaluación di Jose Sequera
Aruba Volleyball Association ta informa cu CBN (Damas) y VENUM (Cabayeros) ta campeonnan di Copa AVA 2017
Wega final ta sigui awe diamars entre SV RCA y Deportivo Nacional
Peticion di SV Dakota no ta admisibel tampoco pa reevaluacion! Diadomingo ultimo Comision di Apelacion (Beroepscommissie) a ricibi e peticion di Arubaanse Voetbal Bond, unda cu nan a reuni p’asina trata e peticion di SV Dakota pa Comision di Apelacion re-evalua nan decision di siman pasa. Esaki despues cu AVB a declara
CONCACAF dispuesto pa yuda futbol di Aruba
Peticion di SV Dakota pa Arbitrage no ta permisibel
Pizza Hut Monsters ta kibra invicto di Spuiters 4-3 den un tremendo partido
Campeonato HEINEKEN di Aruba Softball Bond dedica na dos baluarte sra. Bertha Wolf Croes y Eugenio “Tan” Helder a continua riba veld di Dragon Hitters na Baracadera. E tremendo ekipo Spuiters di Henk Arnold kendenan tabata invicto a fana e ekipo sub campeon di 2016 Pizza Hut Monsters den un tremendo


text:
Na momento cu sende e prome luz LED den e bario di Seroe Preto na Paradera, esaki ta tumando lugar dilanti e percela 17-A. Un cas unda cu e propietario ta sostene e vision di Gabinete Mike Eman II pa bay den direccion di sostenibilidad. Esaki ta un pensamento cu ta wordo comparti dor di diferente ciudadano den e bario aki.
Durante e Accion di Bario den Seroe Preto, Prome Minister Eman a combersa cu basta ciudadano, e.o. riba loke cu Gobierno a haci caba y ta haciendo. E habitantenan ta apoya e maneho sostenibel cu Gobierno kier introduci den diferente sector di bida.
Un di e ciudadanonan aki ta Ad Rekker, ta un pintor conoci, kende tin mas o menos 7 aña bibando den bario di Seroe Preto. E ta contento cu e bario, cu ta basta trankil y unda e ta biba ta un tiki leu di e trafico.
Rekkers ta gusta naturalesa y pesey ta contento cu e vision di Gobierno y Prome Minister Mike Eman. E mes, segun el a conta, ta trata di haci hopi na proteccion di ‘berde’.
E tabata hopi contento cu bishita di Prome Minister Eman y a conta e mandatario cu “mi ta purba di duna mi contribucion. N’e parti patras di mi cas, riba e dak, mi a pone panelnan solar.
Dor di esey mi ta paga menos coriente.”
Rekkers ta un persona cu ta kere fiel den sostenibilidad. No solamente e tin panelnan solar riba dak di su cas, pero tambe e tin un auto cu ta core riba coriente.
“Tur accion chikito ta yuda,”el a bisa.
Pa loke t’e bishita di Prome Minister n’e bario, el a bisa cu esaki ta algo cu e ta haya hopi tremendo.
“Ta hopi bunita cu e ta bishita e ciudadanonan personalmente y mi ta haya su iniciativa pa haci Aruba mas berde posibel ta algo hopi bon. Mi ta apoya esaki y mi ta purba di participa den e pensamento berde.
Mi ta haya cu ultimo añanan el a logra hopi manera e panelnan solar na Aeropuerto, e molinanan di biento. Poco-poco Aruba ta birando mas berde y esey ta hopi bon.”
Apoya e pensamento di Gobierno riba sostenibilidad, entre otro den energia, e ta bisa ta nifica cu e ciudadano mester haci un inversion na inicio y a lo largo esaki ta paga su mes.


text:
Celebracion Dia di Himno y bandera
Siman di Cultura 2014
Den e siman prome cu Dia di Himno y bandera, muchanan di scol a haya un presentacion. Esaki cu e meta pa splica e historia di Dia di Himno y bandera, e nificacion di diferente simbolo nacional manera e bandera y e escudo. E presentacion tabata na encargo di Directie Cultuur y biblioteca y tambe Aruba Tourism Authority. 2 colega di Mediateca escolar y Dept Hubenil a pasa entre otro na Scol Felipe Tromp na Noord y un scol basico na Tanki Leendert. E proyecto aki tabata tin duracion di un siman completo. Un empleado di Binderij, Sra Nata Tromp, a duna muchanan di Colegio Felipe Tromp un presentacion di e trabou di drecha y cuaderna buki. A duna un splicacion y demonstra con esaki ta bay, e diferente formanan cu tin di ‘inbinden’. Tambe a mustra e muchanan con ta cuaderna y warda corant. Muchanan y docentenan a haye hopi interesante y leuk pa wak y a keda stimula pa drecha nan bukinan di scol.


text:
Kico ta Society for Caribbean Linguistics (SCL)?
Conferencia Linguistico Internacional na Aruba
Society for Caribbean Linguistics ta studia e idiomanan crioyo den Caribe
E di 20 Conferencia Bienal di Society for Caribbean Linguistics (SCL) ta tuma luga na augustus proximo. Esaki lo ta di dos biaha cu Aruba ta escenario di e conferencia di SCL cu ta wordo organisa cada 2 aña. Na 1980, bou di vice-presidencia di Ramon Todd Dandaré Mag. Ling., a tene e conferencia linguistico internacional di SCL na nos isla.
Fundacion Lanta Papiamento (FLP), Biblioteca Nacional Aruba (BNA), Instituto Pedagogico (IPA) y Departamento di Cultura Aruba (DCA) ta anfitrion di e evento aki. Nan ta trahando duro pa realisa e proyecto grandi, hunto cu otro instancia local manera, Departamento di Enseñansa, Universidad di Aruba, Grupo Corector di Papiamento y Fundacion Bon Nochi Drumi Dushi.
Kico ta Society for Caribbean Linguistics (SCL)?
Society for Caribbean Linguistics (SCL) ta un sociedad academico linguistico cu ta studia idioma den Caribe. E sociedad ta publica tur e resultadonan di e investigacionnan cu e ta haci riba tereno di idioma crioyo. SCL a cuminsa cu su trabounan na fin di decada 60. Na 1968 tabatin e Conferencia Linguistico Crioyo na Mona Campus di e Universidad di West Indies na Jamaica. Durante e conferencia aki a lanta SCL. Cuater aña despues na Trinidad & Tobago SCL a keda formalmente estableci y na 1976 SCL a tene su prome conferencia internacional na Universidad di Guyana. Desde e tempo ey SCL ta tene un conferencia cada dos aña na un pais diferente den Caribe. E prome presidente di SCL tabata profesor Frederic Gomes Cassidy di Jamaica kende a biba gran parti di su bida na Merca (1907 – 2000). E linguista Arubiano Ramon Todd Dandaré tabata vice-presidente di e sociedad aki na 1980. Dos aña despues el a bira presidente di SCL.


text:
Aki ta trata di negligencia di conseho duna pa instituto constitucional cu tarea specifico di duna conseho y di obstaculisa control riba eficiencia, legalidad y efectividad di su administrashon di personal, finansas y material. Pues ta trata di cu gobernante ta obstaculisa responsabilisashon realistico di nan maneho.
Pakico Obstrucshon di control y responsabilisashon ta asina dañino?
Na momento cu instancia di control ya no por haci nan trabou debidamente, no ta conoci con e situashon real di nos pais ta y ki paso mester tuma pa drecha e situashon. Asina nos pais por sigui deteriora y drenta un spiral cu ta sigui bay abou. Tur hende ta carga e consecuencianan den forma di impuesto mas halto, menos forsa di compra, menos (calidad di) servicio di parti di gobierno, etc. No ta kita e causa como cu no tin bista riba e enbergadura di e daño real. Esaki tin como consecuencia cu e situashon ta sigui empeora.


text:
Bisti kompletu na blanku manera Obatala un homber ku dred shinishi
ta para den sombra bou di e palu di arte korta pa Mac Alberto na palasio di gobernado dilanti bahia di Santa Ana. Su garoti mane un wes’i lomba largu ta pinta alanan den e nubianan den laira pa splika e grupo di turista ku awe ta rekorda ku bos di un emansipado gigante a keda silensia sangrientemente. Un grunja wanta
a sali mishi ku un herida hundu,
e merikanonan ta sintie meskos ku
e guia.
“Pa bo genosidia poder pretu bo mester mata hopi kurpa mas ku spiritunan vibrante atrapa den nan.” Asina un dama den shimis beibi blou na Pir a interpreta e situashon di awoki. E ta kontempla su vishon:
“Tur dia mi ta pidie masha despensa, bai Marie Pompoen 2 di februari ora e lineahe Candomblista na Brazil ta duna ofrenda na Iemanja e forsa di laman grandi, awa salu, protektor
di tur beibi, maternidat, mama di
e universo. Ku un buket di flor blou
ma eksigi pe kuida e beibinan,
e generashon nobo nan lo sprengu magia kambia kos pa semper.”
Un makutu yena ku triki kon ta
tumba un orden di opreshon modernisa, mayanan pa konstrui un patria, provoka pensamentu i akshon pa adora kultura i historia di nos mes pa glorifika nos mes. Tesei tabata inherente na Wiels, tentabu ku pantomina politika folkloriko pa gara bo tinu pa despues devora bo ignoransia ku konosementu di Paolo Freire, lagabu bai spar kumpra buki di Armand Zunder riba asesora e finansas di reparashon na Surnam.
Kontroversia i polarisashon ta komponentenan di un dinamismo di kambio radikal, di rais kaminda lumbrishinan dera ta alimenta nan mes ku balornan, ensenansanan di nos avochinan ku no ta tin masha opshon pa no sakrifika bida.
Kosnan a bira moderno, awendia
danki di mundu ta pishi yewa. Pero Amilcar un suidadano mondu no ta drei ront: “Tin hende ku a disfrasa komo independentistas, anti-kolonial, otro ta modela i tin ku lot outo of mester organisa parada pa yega na
un nukleo elektoral. Pero mayoria a fastidia di nan kaba. Zumbi bo sa ken e ta na su pia.” Su bro ku flanel di e jump up ‘Korsou Karago’ ta rekonfirma: “Stinki, esei mi por bisa, mane ta rekluta hende pa guli bolita asina ta piska voto anto e malisia ta ku media ta kopera, anto awo ta temporada karnaval. Bon chens pa manipula pueblo mata mi ruman.”
Sra. Bastiaan e panadero na Montana ku te ainda ta bende e notorio pan ‘Dabudek’ ta kontentu ku Pueblo Soberano a supera e sla duru i a manda un delegashon bai CELAC na Cuba pa unifika e region i stipula un strategia pa kombati pobresa i danki na esei e siguiente reunion di CARICOM lo ta aki. “Ta di aploudi ku Konsenshi Sivil un bes pa siman ta drenta den kontakto ku otro media independiente Karibense pa informa nos riba desaroyonan sosio-politiko den region pa konstrui un mangasina
di konesementu i sinkronisa e vishon grandi.”
Universidat a revindika su mes ku estudionan Afro-Karibense, hendemuhe, kursonan pa analisa temanan di historia di identidat, rasa, genero, poder i resistensia. E lider di sindikato pa studiantenan di UoC jufrou Assata Angela ta remarka: “Nos ta trahando pa invoka un forsa di inteligensia renoba pa kontra-aresta neoliberalismo apliando ekonomianan diferente sali for di komunidat di abou bai ariba. E fakultat di lei a aserka profesornan di Merka pa duna les di Critical Race Theory ku lo boltu e strukturanan di poder den korte i hustisia, algu ku nos abogadonan i huristanan lokal nunka a tribi di realisa.”
Di tur skina hende ta mobilisa i organisa pa emansipa nan sektor;
Trahado ekstranhero i yu di Korsou den limpiesa di kas a forma un koperativa. Empleadonan di banko Maduro & Curiel a kuminsa un banko publiko, kaminda plaka di pueblo, fiansa, interes, invershon ta keda aproba pa lidernan di bario ku a hanja mandato popular di pueblo.
Un miyonario merikano a lesa e buki skibi pa Wiels inspira pa e kreado di luna di historia di hende pretu Carter G. Woodson: “Maledukashon di e elite pretu” i su outobiografia di Wichi i ta pensando pa bin inverti den un instituto di arte kambio sosial kaminda antes MCB tabata dilanti barkunan venezolano.
Tronkon ta bin kana den hofi Pali Seba, kurpa kortiku ku un prek di un lagrima yena ku 5-5 bou di wowo robes. Suave i sigur su palabranan ta sali: “Kapitalismo krioyo ta kanaya pero e futuro ta mas feros kune mi stimanan. Helmin semper a zona ku no ta miedu ta domina bida di un pueblo pero falta di kurashi. Danki dios Whiteman komo minister di Salud a kapta esaki tambe i tuma e desishon ferfelu di blokia tur import di produktonan vet i suku te ku quota di 40%.” -E por keda mata tambe un hende a bisa para bandi e karawara spanjo.- “Si esei si pero tin yen bandera blou strepi hel ku strea plama ront e isla aki. Ta di gare i sigi stret bai. E lucha nunka por kai e no tin ni pia pa trompeka, ta ala di kerubin e tin, karni por keda di sker pero e spiritu ta invinsibel.”


text:
Yuda talento musical y disfruta di bon musica
Carlos Bislip jr. hunto cu coleganan musico ta organisa un ‘Benefit concert’cu musica varia. Esaki ta tuma lugar na Cas di Cultura, diasabra dia 16 di augustus y ta cuminsa 8or. Pero prome cu e concierto cuminsa tin un encuentro special entre cantantenan, musico y publico.
Ta invita publico pa bin ya pa 7or di anochi pa e ‘Meet the artist’ y un brindis chikito (Cocktails and cheese).
Durante e brindis publico por combersa cu e cantantenan y musiconan y haci nan pregunta tocante nan carera, instrumento, duna presentacion of otro temanan musical. Cantantenan cu ta deleita publico ta Vale Croes, Placido Hazel, Rocco Flava y Tommy Lee. Musiconan ta entre otro Delbert Bernabela (Saxofonista), Franklin Granadillo (Trompet), Angelo Kock (Keyboard), Ivan Quandus (Baho), Lidrick Solognier (Drums y conga) y Carlos Bislip jr. (Percussion y dirigente).
Ta organisa e Benefit concert aki pa genera fondo pa yuda mucha cu talento sigui tuma les. Durante e brindis lo tin raffle tickets na benta pa diferente premio. Na final di e anochi ta anuncia e ganadornan. Fondonan cu ta genera cu benta di tickets pa entrada y ticket di rifa lo wordo entrega na Fundacion Donny Lacle. E fundacion aki sa otorga beca na studiantenan di musica y e fondonan genera e anochi aki lo wordo administra door di fundacion aki.
Un invitacion ta bay na tur amante di musica y sostenedornan di enseñansa di musica pa cumpra un carchi di entrada pa solamente 35 florin, yega 7or pa disfruta di e “Meet the Artists” y cumpra rifa pa gana un bunita premio y sostene e bon causa . Pues, un evento musical cu tur hende, grandi y chikito por disfruta di dje.


text:
Diahuebs anochi sra. Hilda de Windt-Ayoubi ta presenta e traduccion di 'The Prophet di e autor Khalil Gibran na Papiamento, titula 'E profeta'. E presentacion lo ta na biblioteca na Plaua y ta cuminsa 19:30. Tur hende ta bon bini. http://www.youtube.com/watch?v=Ts74V_gq8qI
‘The Prophet’ di Kahlil Gibran traduci na Papiamento.
Diahuebs, 23 di october 2014 tin presentacion di e buki ‘E Profeta’ traduci na Papiamentu, na Biblioteca Nacional Aruba, Oranjestad, di 7.30 p.m. pa 10.00 p.m. ‘The Prophet’ (1932) skirbi pa Kahlil Gibran y traduci na Papiamentu pa Hilda de Windt-Ayoubi.
Cada biaha cu traduci e obra di Kahlil Gibran na un idioma nobo, den e caso di Papiamento, e lenga crioyo di Curacao, Boneiro y Aruba, ta como si fuera Khalil Gibran ta nace, di nobo.
E mensahe inmortal di Kahlil Gibran ta un gran mensahe cu tur siguridad y mundo actual tambe por beneficia di e mensahe positivo di e obra di Kahlil Gibran.
Sr. dr. Wim Rutgers di Universidat di Kòrsou, Dr. Moises Da Costa Gomez, ta sumamente cotento cu e traduccion di The Prophet den Papiamentu pa Hilda Ayoubi, ya cu Hilda ta uza su dotenan pa e idioma Papiamentu y pa e identidat di su país.
Drs. Mirto Laclé lo duna un introduccion encuanto ‘Traduccion o Traicion’ di obranan literario. Dr. Wim Rutgers lo tene un charla cu e titulo ’Literatura mundial na lenga nacional’. Drs. Hilda de Windt-Ayoubi lo presenta ‘E Profeta’ traduci pa su persona na Papiamento. Na nomber di Hilda de Windt-Ayoubi, Biblioteca Nacional Aruba, IPA, Departamento di Cultura y Mirto Laclé kier a invita pueblo en general pa ta presente.
Kende ta Kahlil Gibran:
Kahlil Gibran, e gran poeta, pintor, y filosofo di Libano, a nace dia 6 di januari 1883 na Bisharri, Libano, no leu for di e boske sagrado di ceder y a fayece dia 10 di april 1931 na Merca. El a emigra bay Merca na aña 1895 cu su mama, su ruman homber y dos ruman muhe. Dia 21 di augustus 1931 a traslada su curpa sin bida pa Libano, caminda finalmente el a haya su delaster luga di sosiego na Chapel of Mar Sarkis, un monasterio antiguo parcialmente coba den baranca bibo, no mucho leu for di caminda el a nace.
Aunke Gibran a biba mayor parti di su bida na Occidente, su cariño pa Libano, su patria, y pa su lenga nativo a keda fuerte y vital te na final di su bida.
Kende ta Hilda Ayoubi, e traductor di The Prophet na Papiamentu:
Señora Hilda de Windt-Ayoubi ta e di tres yiu muhe di un famia libanes cu a emigra pa Corsou. El a studia spaño y literatura na Universidad di Nijmegen na Hulanda y e tin un Maestria den Educacion di e Universidat local di Corsou. El a studia Relacion Publico y Ingles y a sigui les na academia local di arte. Actualmente e ta duna les como lector na Universidat di Kòrsou Dr. Moises da Costa Gomez y ta trahando riba su prome buki di poesia.
Ohala traduccion di The Prophet, obra internacionalmente conoci, por yuda contribui tambe na mas reconocemento nacional y internacional di nos lenga Papiamento, cu a sobrebibi tanto tempestat den su historia, pasobra ta den e idioma y dialectonan menor di David nos ta topa historia y conocemento hopi biaha ya perdi den e idiomanan mayor di Goliat.
Ohala e lanterna di bida
di palabranan di speransa y sabiduría
por ilumina boso hogarnan
Hilda de Windt-Ayoubi